KOMMISSIONENS GENNEMFØRELSESAFGØRELSE (EU) 2015/1183

af 17. juli 2015

om fastsættelse af de nødvendige tekniske og operationelle specifikationer for gennemførelsen af version 3 af Egnossystemet

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008 (1), særlig artikel 12, stk. 3, litra d), og

ud fra følgende betragtninger:

Artikel 12 i forordning (EU) nr. 1285/2013 fastsætter, at Kommissionen har det overordnede ansvar for Egnosprogrammet og tillægger den gennemførelsesbeføjelser til at bestemme de tekniske og operationelle specifikationer, der er nødvendige for videreudviklingen af Egnossystemet.

For at opfylde specifikationerne og de særlige mål for Egnosprogrammet, jf. artikel 2 i forordning (EU) nr. 1285/2013, er det nu vigtigt at bestemme de tekniske og operationelle specifikationer for en version 3 af systemet. Denne version 3, som efter planen skal tages i brug i 2020'erne, vil være en forbedring af version 2, da den på det tekniske plan på den ene side vil omfatte overvågningen og korrektionen af signalerne fra den åbne tjeneste, som tilbydes af systemet etableret under Galileoprogrammet, og på den anden side vil den omfatte anvendelse af dobbeltfrekvens, både for GPS-systemet og for Galileoprogrammets system.

Hvad angår den geografiske dækning vil udviklingen af systemet først og fremmest søge at garantere dækning af alle EU-medlemsstaters territorier, der geografisk er beliggende i Europa, herunder Azorerne, De Kanariske Øer og Madeira. Denne dækning kan udvides ud over EU-medlemsstaternes grænser til at omfatte EU-kandidatlandene og de lande, der er omfattet af EU's naboskabspolitik, hvis det er teknisk muligt og på grundlag af internationale aftaler, på de betingelser, der er anført i artikel 2, stk. 5, sidste afsnit, i forordning (EU) nr. 1285/2013.

Hvad angår civil luftfart og for på tilstrækkelig vis at opfylde behovene inden for flynavigation, især med hensyn til optimeringen af trafikken mellem forskellige geografiske områder, bør der med version 3 indføres en ny »Cat I Precision Approach«-tjeneste, i tillæg til de tre tjenester, der allerede findes i version 2, dvs. »En-Route — Non Precision Approach«, »Approach with Vertical Guidance APV-I« og »LPV 200 Approach«. Endvidere ville tilgængeligheden af tjenesten »LPV 200 Approach« blive langt bedre, da det tidsrum, hvor denne tjeneste er tilgængelig, bør ligge inden for området 0,99 til 0,999.

I civil luftfart er det også vigtigt at sikre, at den livskritiske tjeneste fortsat overholder Kommissionens gennemførelsesforordning (EU) nr. 1035/2011 (2) . Som det fremgår af nævnte forordnings betragtning 14 bør luftfartstjenesteudøverne arbejde i overensstemmelse med de relevante standarder for International Civil Aviation Organisation (ICAO), indtil ICAO-standarderne er fuldstændigt gennemført i EU-retten.

Hvad angår søtransporten bør version 3 af Egnossystemet indføre den livskritiske tjeneste i overensstemmelse med de af Den Internationale Søfartsorganisation fastsatte internationale standarder, hvilket vil muliggøre nye Egnosapplikationer, der takket være deres større præcision vil forbedre effektiviteten og sikkerheden i denne sektor. Med henblik herpå og i betragtning af begrænsningerne i forbindelse med skibsfart tæt på kysten samt indsejling til og i havne bør udvidelsen af den livskritiske tjeneste til også at omfatte den maritime sektor navnlig give en høj grad af tilgængelighed, over 0,998 på en skala fra 0 til 1, som garanterer tjenestens integritet i et interval på mindre end 10 sekunder og en lateral præcision på mindre end 10 meter.

For at ikke at påvirke Egnosbrugerne eller de nuværende kommercielle applikationer negativt bør de tekniske og operationelle specifikationer for version 3 af Egnossystemet være kompatible med specifikationerne for version 2 for ikke at bringe de hidtidige resultater i fare eller forringe aktuelle mulige anvendelser til skade for brugerne.

For at fuldstændiggøre den tekniske videreudvikling af version 2 til version 3 af systemet bør de tekniske og operationelle specifikationer i bilaget fastsættes.

VEDTAGET DENNE AFGØRELSE:

Artikel 1

De tekniske og operationelle specifikationer for version 3 af Egnossystemet er fastsat i bilaget.

Artikel 2

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

(1) EUT L 347 af 20.12.2013, s. 1.

(2) Kommissionens gennemførelsesforordning (EU) nr. 1035/2011 af 17. oktober 2011 om fastsættelse af fælles krav til udøvelse af luftfartstjenester og om ændring af forordning (EF) nr. 482/2008 og (EU) nr. 691/2010 (EUT L 271 af 18.10.2011, s. 23).

BILAG

TEKNISKE OG OPERATIONELLE SPECIFIKATIONER

1. Hovedegenskaber ved Egnos v3, der bibeholdes, forbedres i forhold til eller tilføjes Egnos v2

Egnos v2 Egnos v3 Modtagertyper — Monofrekvens-monokonstellation: GPS L1 — Monofrekvens-monokonstellation: GPS L1 — Dobbeltfrekvens-monokonstellation: GPS L1/L5 eller Galileo E1/E5a — Dobbeltfrekvens-dobbeltkonstellation: GPS L1/L5 + Galileo E1/E5a Særlige tjenester til luftfart — En-Route — Non Precision Approach — Approach with Vertical Guidance APV-I — LPV-200 Approach — En-Route — Non Precision Approach — Approach with Vertical Guidance APV-I — LPV-200 Approach — CAT-I Precision Approach Særlige tjenester til søfart Ikke relevant — Havområder — Navigation ved havneindløb, indsejling til havn og i kystfarvande Systemets replicerbarhed Ja Ja Kompatibilitet af tjenestens resultater på brugerniveau sml. med tidligere version Ikke relevant Ja Begrænsning af tjenester (1) — SoL-område begrænset til [40W, 40E], [20N, 70N] — Maks. antal stationer begrænset til 60 Ingen (2)

2. Åben tjeneste — tekniske og operationelle specifikationer

Åben tjeneste Lateral nøjagtighed (95 %) 3 m Vertikal nøjagtighed (95 %) 4 m Tilgængelighed 0,99 Dækningsområde EU-MS + Norge og Schweiz Garanteret tjeneste Nej Adgang — Gennem kompatible modtagere i Egnos' dækningsområde — Ingen særlige krav til godkendelse/certificering





Tidstjeneste Nøjagtighed mellem Egnosnettid og UTC-systemtid 20 ns 3-sigma Nøjagtighed mellem Egnosnettid og GPS-systemtid Højst 50 ns Tidstjenestens tilgængelighed 99 % Garanteret tjeneste Nej Adgang — Gennem kompatible modtagere i Egnos' dækningsområde — Ingen særlige krav til godkendelse/certificering

3. Egnosdataadgangstjeneste (EDAS) — tekniske og operationelle specifikationer

EDAS Tjenestespecifikationer Produkter, der leveres direkte af systemet RIMS-rådata Egnosdatasignal Egnosstatusdata Latenstid (3) 2 sek. Tilgængelighed 0,999 Adgang Produkter, der leveres til slutbrugere gennem særlig tjenesteudbydere, der koblet til Egnosserveren Serverspecifikationer Sikret arkitektur til global adgang Tilstrækkelig båndbreddeforbindelse

4. Livskritisk tjeneste (»SoL«) — tekniske og operationelle specifikationer

4.1. Luftfartstjeneste (4)

En-Route — Non Precision Approach Approach with Vertical Guidance APV-I (legacy-tjeneste) LPV 200 Approach Cat I Precision Approach Standarder Bilag V, punkt 3, litra a), i gennemførelsesforordning (EU) nr. 1035/2011, hvis relevant Lateral nøjagtighed 220 m 16 m 16 m 16 m Vertikal nøjagtighed Ikke relevant 20 m 4 m 4 m VNSE — fejlfrie forhold N/A N/A 10 m med sandsynlighed på 10– 7/150 s N/A VNSE — systemfejlforhold N/A N/A 15 m med sandsynlighed på 10– 5/150 s N/A Integritetsrisiko 1,10– 7/time 2,10– 7/150 s 2,10– 7/150 s 2,10– 7/150 s Tid til alarm 10 s 10 s 6 s 6 s HAL 556 m 40 m 40 m 40 m VAL Ikke relevant 50 m 35 m 10 m Kontinuitetsrisiko 1,10– 5/time 8,10– 6/15 s 8,10– 6/15 s 8,10– 6/15 s SoL-tjenestens (5) tilgængelighed 0,999 0,99 0,99-0,999 0,99 Dækningsområde Flyveinformationsregioner (FIR) i EU-MS + Norge og Schweiz Landområder (6) tilhørende EU-MS + Norge og Schweiz Landområder tilhørende EU-MS + Norge og Schweiz Landområder tilhørende EU-MS + Norge og Schweiz Tilstræbt udvidelse af dækningsområde Artikel 2, stk. 5, i forordning (EU) nr. 1285/2013 Resultater ved omstilling Egnos v3 leverer LPV 200-tjenesteniveau (7) i dækningsområdet med en tilgængelighed på 99 %, når der vendes tilbage til anvendelse af den rene Galileo-konstellation. EGNOS v3 leverer LPV 200-tjenesteniveau i landområderne i dækningsområdet med 99 % tilgængelighed ved fuldstændigt tab af L5/E5a-frekvens på brugerniveau. Garanteret tjeneste Ja Adgang Gennem SBAS-kompatible modtagere





4.2. Maritim tjeneste (8)

Navigation ved havneindløb, indsejling til havn og i kystfarvande Standarder IMO-resolution A.915(22) og A.1046(27) Lateral nøjagtighed 10 m Vertikal nøjagtighed Ikke relevant Integritetsrisiko 1,10– 5/3 timer Tid til alarm 10 s HAL 25 m VAL Ikke relevant Kontinuitetsrisiko 3,10– 4/15 minutter SoL-tjenestens tilgængelighed 0,998 Dækningsområde Nationale farvande (9) tilhørende EU-MS + Norge og Schweiz Garanteret tjeneste Ja Adgang Gennem SBAS-kompatible modtagere

(1) Brugeradgang til den åbne tjeneste og livskritiske tjenester er begrænset til de områder, der er synlige for de geostationære satellitter.

(2) Der er ingen begrænsninger for således at gøre muligt for Egnos v3 at omfatte yderligere stationer for løbende at kunne udvide Egnostjenestens dækningsområde i overensstemmelse med artikel 2, stk. 5, i forordning (EU) nr. 1285/2013.

(3) Latenstid er den tid, der er gået, siden den sidste del af navigationsbeskeden er overført fra rumsegmentet (Egnos- og GPS/Galileo-satellitter), indtil dataene forlader Egnosserveren.

(4) Ydelsesspecifikationerne i denne tabel vedrører kun Signal-In-Space-bidrag.

(5) Der angives et spænd for tjenestens tilgængelighed ved indflyvningsprocedure. Spændets nedre ende svarer til GPS L1-tjenestens forventede tilgængelighed. Spændets øvre ende er tilgængelig for brugere med en dobbeltfrekvens-GPS L1-L5-modtager eller en kombineret GPS/Galileo-dobbeltfrekvensmodtager.

(6) Ved »landområder tilhørende et område« forstås ethvert landterritorium, inkl. øer, i det pågældende områdes FIR, med undtagelse af Cat I-tjenesten, der ikke dækker Azorerne, Madeira og De Kanariske Øer.

(7) Indtil der er påvist tilstrækkelige Galileo-resultater, accepteres APV-I-tjenesteniveau.

(8) Ydelsesspecifikationerne i denne tabel vedrører kun Signal-In-Space-bidrag.

(9) Nationale farvande (eller territorialfarvande) defineres i De Forenede Nationers havretskonvention af 1982 som farvande, der højst strækker sig 12 sømil fra kystlinjen.